DEĊIŻJONI TAL-KUNSILL
tat-18 ta’ Frar 2008
dwar il-konklużjoni ta’ Protokolli li jemendaw il-Ftehim dwar ċerti aspetti tas-servizzi bl-ajru bejn il-Komunità Ewropea u, rispettivament, il-Gvern tal-Ġeorġja, ir-Repubblika tal-Libanu, ir-Repubblika tal-Maldivi, ir-Repubblika tal-Moldavja, il-Gvern tar-Repubblika ta’ Singapor u r-Repubblika Orjentali ta’ l-Urugwaj sabiex jittieħed kont ta’ l-adeżjoni ma’ l-Unjoni Ewropea tar-Repubblika tal-Bulgarija u tar-Rumanija
(2008/224/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea, u b’mod partikolari l-Artikolu 80(2), flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
Wara li kkunsidra l-Att ta’ l-Adeżjoni ta’ l-2005, u b’mod partikolari l-Artikolu 6(2) tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew (1),
Billi:
(1)
Kemm ir-Repubblika tal-Bulgarija kif ukoll ir-Rumanija ffirmaw ftehim bilaterali dwar is-servizzi bl-ajru mal-Ġeorġja fid-19 ta’ Jannar 1995 u fis-26 ta’ Marzu 1996, rispettivament.
(2)
Il-Ftehim bejn il-Komunità Ewropea u l-Gvern tal-Ġeorġja dwar ċerti aspetti tas-servizzi bl-ajru (2) ġie ffirmat fi Brussell fit-3 ta’ Mejju 2006.
(3)
Kemm ir-Repubblika tal-Bulgarija kif ukoll ir-Rumanija ffirmaw ftehim bilaterali dwar is-servizzi bl-ajru mar-Repubblika tal-Libanu fis-17 ta’ Frar 1967 u fil-25 ta’ Frar 1967, rispettivament.
(4)
Il-Ftehim bejn il-Komunità Ewropea u r-Repubblika tal-Libanu dwar ċerti aspetti tas-servizzi bl-ajru (3) ġie ffirmat f’Bejrut fis-7 ta’ Lulju 2006.
(5)
Ir-Repubblika tal-Bulgarija ffirmat ftehim bilaterali dwar is-servizzi bl-ajru mar-Repubblika tal-Maldivi f’Male fit-13 ta’ Awwissu 2006.
(6)
Il-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi bl-ajru (4) ġie ffirmat fi Brussell fil-21 ta’ Settembru 2006.
(7)
Kemm ir-Repubblika tal-Bulgarija kif ukoll ir-Rumanija ffirmaw ftehim bilaterali dwar is-servizzi bl-ajru mar-Repubblika tal-Moldavja fis-17 ta’ April 1996 u fit-28 ta’ Ġunju 1993, rispettivament.
(8)
Il-Ftehim bejn il-Komunità Ewropea u r-Repubblika tal-Moldavja dwar ċerti aspetti tas-servizzi bl-ajru (5) ġie ffirmat fi Brussell fil-11 ta’ April 2006.
(9)
Kemm ir-Repubblika tal-Bulgarija kif ukoll ir-Rumanija ffirmaw ftehim bilaterali dwar is-servizzi bl-ajru mar-Repubblika ta’ Singapor fit-28 ta’ Novembru 1969 u fil-11 ta’ Jannar 1978, rispettivament.
(10)
Il-Ftehim bejn il-Komunità Ewropea u l-Gvern tar-Repubblika ta’ Singapor dwar ċerti aspetti tas-servizzi bl-ajru (6) ġie ffirmat fil-Lussemburgu fid-9 ta’ Ġunju 2006.
(11)
Ir-Rumanija ffirmat ftehim bilaterali dwar is-servizzi bl-ajru mar-Repubblika Orjentali ta’ l-Urugwaj f’Bukarest fil-31 ta’ Mejju 1996.
(12)
Il-Ftehim bejn il-Komunità Ewropea u r-Repubblika tal-Ġeorġja dwar ċerti aspetti tas-servizzi bl-ajru (7) ġie ffirmat f’Montevideo fit-3 ta’ Novembru 2006.
(13)
It-Trattat ta’ l-Adeżjoni ta’ l-2005 ġie ffirmat fil-Lussemburgu fil-25 ta’ April 2005 u daħal fis-seħħ fl-1 ta’ Jannar 2007.
(14)
Huwa meħtieġ Protokoll li jemenda l-Annessi I u II ta’ kull wieħed mill-Ftehim msemmija hawn fuq bejn il-Komunità Ewropea u l-Istati rispettivi sabiex jittieħed kont ta’ l-adeżjoni taż-żewġ Stati Membri ġodda.
(15)
In-negozjati huma bbażati fuq il-mandat ta’ negozjati li l-Kunsill ta lill-Kummissjoni fil-5 ta’ Ġunju 2003.
(16)
Għaldaqstant, jeħtieġ li l-Protokolli jiġu konklużi f’isem il-Komunità,
IDDEĊIEDA KIF ĠEJ:
Artikolu 1
Il-Protokolli li ġejjin b’dan huma approvati f’isem il-Komunità:
-
il-Protokoll li jemenda l-Ftehim bejn il-Komunità Ewropea u l-Gvern tal-Ġeorġja dwar ċerti aspetti tas-servizzi bl-ajru;
-
il-Protokoll li jemenda l-Ftehim bejn il-Komunità Ewropea u r-Repubblika tal-Libanu dwar ċerti aspetti tas-servizzi bl-ajru;
-
il-Protokoll li jemenda l-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi bl-ajru;
-
il-Protokoll li jemenda l-Ftehim bejn il-Komunità Ewropea u r-Repubblika tal-Moldavja dwar ċerti aspetti tas-servizzi bl-ajru;
-
il-Protokoll li jemenda l-Ftehim bejn il-Komunità Ewropea u l-Gvern tar-Repubblika ta’ Singapor dwar ċerti aspetti tas-servizzi bl-ajru;
-
il-Protokoll li jemenda l-Ftehim bejn il-Komunità Ewropea u r-Repubblika Orjentali ta’ l-Urugwaj dwar ċerti aspetti tas-servizzi bl-ajru.
It-test tal-Protokolli huwa anness ma’ din id-Deċiżjoni.
Artikolu 2
Il-President tal-Kunsill għandu, f’isem il-Komunità Ewropea, jagħti n-notifika prevista fl-Artikolu 3 ta’ kull wieħed mill-Protokolli.
Magħmula fi Brussell, 18 ta’ Frar 2008.